Оңтсүстіктегі емдеу мекемелерін цифрландыруды Шымкенттен бастау керек
"Оңтсүстіктегі емдеу мекемелерін цифрландыруды Шымкенттен бастау керек"|"https://qamshy.kz/kz/article/36555-onhtsustiktegi-emdeu-mekemelerin-tsifrlandyrudy-shymkentten-bastau-kerek"
TITLE: Оңтсүстіктегі емдеу мекемелерін цифрландыруды Шымкенттен бастау керек
URL: https://qamshy.kz/kz/article/36555-onhtsustiktegi-emdeu-mekemelerin-tsifrlandyrudy-shymkentten-bastau-kerek
META: "Оңтсүстіктегі емдеу мекемелерін цифрландыруды Шымкенттен бастау керек"|"https://qamshy.kz/kz/article/36555-onhtsustiktegi-emdeu-mekemelerin-tsifrlandyrudy-shymkentten-bastau-kerek"
TOTAL WORDS: 213
DATE: 23:09, 28 наурыз 2018
AUTHOR(S): Gulim Zhaqan
TEXT: Қазақстан Республикасының Премьер-Министрі Бақытжан Сағынтаев Оңтүстік Қазақстан облыстық клиникалық ауруханасында болып, денсаулық сақтау саласы мекемелерінің басшыларымен кездесті. Өңірдегі осы сала бойынша қордаланған мәселелермен танысты. Бұл туралы&nbsp; Qamshy. kz ақпарат агенттігі ҚР Премьер-министрінің баспасөз қызметіне сілтеме жасап хабарлайды. &nbsp;. Кездесу барысында денсаулық сақтау жүйесін дамытудың өзекті мәселелері талқыланды. Атап айтқанда, ауруларды басқару бағдарламаларын цифрландыру және әзірлеу, ауруларды емдеуден уақытылы аурулардың алдын-алуға көшу, міндетті медициналық сақтандыруды енгізу, кадрларды даярлау, денсаулық сақтау нарығын ырықтандыру және жекеменшік ұйымдардың әкімшілік кедергілерін азайту, инвестициялар тарту, инфрақұрылымды жетілдіру және мемлекеттік-жекешелік әріптестікті дамыту. ҚР Премьер-Министрі Бақытжан Сағынтаев Үкімет аталған мәселелердің барлығын ерекше бақылауда ұстап отырғанын атап өтті. 2017 жылы жеке секторға қойылатын шектеулер 1, 7 есе жойылды. Бұл денсаулық сақтау саласына салынатын жеке инвестицияларды екі есеге &mdash; 44, 2 млрд теңгеге дейін ұлғайтуға жол ашады. МӘМС жүйесін енгізу бойынша жүйелі жұмыстар жалғасуда: заңнамалық база құрылды, өткен жылдан бастап қор жұмыс істей бастады, жұмыс берушілер ақша аударымдарын жүргізіп жатыр. Бұдан өзге, Президенттің бес әлеуметтік бастамасы аясында беріліп жатқан мүмкіндіктер талқыланды. Бұл &mdash; тиімді шарттар бойынша тұрғын үй сатып алуға мүмкіндік беретін &laquo; 7&ndash; 20&ndash; 25&raquo; жаңа ипотекалық бағдарламасы, және халықтың жекелеген топтарына 2019 жылдың 1 қаңтарынан бастап салық жүктемесінің 10 есеге &ndash; 1%-ке дейін төмендеуі. Денсаулық сақтау вице-министрі Ләззат Ақтаева денсаулық сақтау жүйесін жетілдіру саласында қабылданып жатқан шаралар туралы егжей-тегжейлі баяндап берді
